Topi: Shqipërisë i duhet një president konsensual
Presidenti Topi tha se nuk do të kthehej në radhët e PD-së pas mbarimit të mandatit, por do të merrte pjesë në jetën politike të vendit.
Presidenti i Shqipërisë, Bamir Topi, kritikoi dy partitë e mëdha politike për keqpërdorim të pushtetit të tyre dhe shkelje të ligjeve demokratike që kërkojnë ndarjen dhe pavarësinë e pushteteve. Presidenti Topi tha që ndërsa njëra forcë politike i shkel ligjet demokratike dhe integritetin e institucioneve, opozita është duke fjetur gjumë dhe nuk i mbron institucionet që sulmohen. - tha zoti Topi. Presidenti Topi tha se ai nuk do të kthehej në radhët e PD-së pas mbarimit të mandatit, por do të merrte pjesë në jetën politike të vendit. Ai hodhi poshtë njoftimet se është nismëtar i një partie të re, sepse edhe për disa muaj është president i vendit. Ndërsa lidhur me reformën në drejtësi ai kërkoi që partitë politike të nisin këtë reformë duke hequr imunitetet e deputetëve të tyre. Zoti Topi i bëri këto komente në televizionin Top Channel, gjatë një bisede kushtuar zgjedhjes së presidentit të ri, Këshillit të Lartë të Drejtësisë dhe zhvillimeve të tjera politike. Ai deklaroi se presidenti i ri duhet të përfaqësojë të gjithë palët, dhe të mos vijë e t’i përkasë vetëm njërit krah të politikës. - tha ai. Presidenti Topi nuk pranoi të komentonte disa nga emat që janë përmendur si kandidatë për postin e presidentit, ndërsa ai vetë ka bërë të ditur se nuk do të kandidaojë për një mandat të dytë. Nga ana tjetër ai tha se KLD do të vazhdojë procedurat për të zgjedhur nënkryetarin e ri, pa pritur që këtë ta kryejë presidenti i ri.